alexandrainst/scandi-wiki huggingface dataset:
Herøya Industripark

Herøya Industripark er en av norges største industriparker. Parken ligger i Porsgrunn i Telemark. Den strategiske beliggenheten ved kysten helt i sør gjør at flere internasjonale bedrifter har slått seg ned her grunnet hurtig og effektiv tilgang til Europa og resten av verden.

Herøya Industripark ble etablert av Norsk Hydro AS i 1928-29 i forbindelse med produksjonen av gjødsel. Grunnen til at de valgte å etablere industriparken på akkurat Herøya, var den gode forbindelsen med Europa og resten av verden. Et annet utslagsgivende argument var at sjøen rundt Herøya var isfri året rundt. Fra parken ble etablert til nå har den gjennomgått store forandringer, fra rent Hydro-produksjonssted til å i dag være en åpen industripark. Det produseres hydrogen som brennes for varme, tilsvarende det som 100.000 personbiler kan bruke.

Referanser 

Byggverk i Porsgrunn
Næringsparker og industriområder i Norge
Næringsliv i Porsgrunn
Svein-Inge Thime

Svein-Inge Thime (født 15. desember 1940, død 4. august 2014) var en fotballdommer fra Stavanger. Han var  journalist og leder av sportsredaksjonen i Stavanger Aftenblad.

Referanser

Eksterne lenker 
 Svein Inge Thime på worldreferee.com
 Svein Inge Thime på www.footballzz.com
 Svein Inge Thime på www.footballdatabase.eu
 Svein Inge Thime på scoreshelf.com
 Svein Inge Thime på nor.worldfootball.net

Norske fotballdommere
Norske sportsjournalister
Personer fra Stavanger kommune
Sagelvvatn naturreservat

Sagelvvatn naturreservat er et naturreservat i Balsfjord kommune i Troms. Det omfatter et våtmarksområde ved sørenden av Sagelvvatnet, bestående av myrer og sumpmark omkring munningen til to mindre elver, Tømmerelva og Langvasselva. Det er et verdifullt trekkområde for mange forskjellige våtmarksfugler, hvorav noen hekkende. Blant artene er horndykker, krikkand, siland, enkeltbekkasin og hettemåse.

Reservatet ble opprettet i 2004 for å bevare et karakteristisk myr- og våtmarksområde.

Referanser 

Verneområder i Balsfjord
Verneområder opprettet i 2004
Naturreservater i Troms og Finnmark
Våtmarker i Norge
Minotenk

Minotenk er en minoritetspolitisk tenketank og stiftelse, etablert våren 2010 etter initiativ av Abid Raja.

Minotenk skal jobbe for å fremme inkludering og likestilling, og for å motvirke utenforskap, rasisme og diskriminering. Minotenk har som mål å styrke minoriteters tilstedeværelse og engasjement i det offentlige rom og tilby kunnskapsmateriell til ulike deler av samfunnet som jobber med integrering og mangfold. Tenketanken er partipolitisk og religiøst uavhengig, og har FNs verdenserklæring om menneskerettigheter som ideologisk fundament.

Minotenks mandat er å bidra til økt deltakelse og tillit til samfunnet blant innvandrere og deres barn, og sikre at alle har samme muligheter, rettigheter og plikter når det gjelder å delta i samfunnet og ta i bruk egne ressurser. Dette gjøres gjennom bokproduksjon, kurs, seminarer, rådgivning, dialogmøter og foredrag. Siden 2014 har Minotenk produsert hefter og bøker, som blant annet brukes som ressursmateriell i skolen. Tenketanken har totalt distribuert over  bøker til skoler og andre institusjoner over hele landet. Bøkene omhandler temaer som krysskulturell oppvekst, identitet og tilhørighet, rasisme og diskriminering, radikalisering og ekstremisme, seksuell helse og likestilling.

Styreleder i Minotenk er Navjot Kaur Sandhu, og daglig leder er Linda Noor.

Utgivelser 
 Hva tenker du om likestilling? (2020), skrevet av Haboon Hashi og Ibrahim Mursal
Salafisme i Norge – Historien om Islam Net og Profetens Ummah (2020), fagbok skrevet av Marius Linge og Sindre Bangstad
En vei ut? (2019), skrevet av Haboon Hashi
iLove 2 – seksuell helse (2019), tekstsamling red. Ellen Reiss og Julie Ræstad Owe
Radikalisering – fenomen og forebygging (2018), fagbok/tekstsamling red. Ellen Reiss og Linda Noor
Kjære Bror (2018), tekstsamling red. Umar Ashraf og Linn Firdaous Nikkerud
Skal liksom liksom-passet ditt bety noe? (2017), tekstsamling red. Ellen Reiss
Kvinner som hater menn (2017), diktsamling skrevet av Sumaya Jirde Ali
Islamsk humanisme (2016), tekstsamling red. Ellen Reiss og Linda Noor
Hvit PR (2016), fagbok skrevet av Umar Ashraf og Ellen Reiss
iLove - identitet og kjærlighet (2014), tekstsamling red. Ellen Reiss
Radikalisering blant unge muslimer i Norge (2014), tekstsamling red. Linda Noor

Referanser

Eksterne lenker 

Norske tankesmier
Terje André Kretz

Terje André Kretz (født 3. mars 1944) er en norsk tegneserieskaper og illustratør. Han illustrerte og skrev flere tegneserier for barn på 1980-tallet. Terje Kretz signerte gjerne tegningene sine med TAK.

Tegneseriehefter og -album 
Oversikten kan mangle titler.
 1979: En reise gjennom Holmestrands historie 
 1980: Dido 1: Dido i villmarka, utgitt av Hjemmet
 1981: Du og jeg og alle andre!!, utgitt av Framfylkingen, trykt i Holmestrand Handelstrykkeri
 1982: Dido 2: Dido og trollmennenes kamp, utgitt av Hjemmet
 1984: Det som virkelig skjedde er mer spennende enn noe eventyr
 1984: Den norske arbeiderbevegelses historie 1845-1927, redaktører Truls Gerhardsen og Rolf Kr. Larsen, utgitt av Arbeidernes Opplysningsforbund
 1984: Ravn – historien om Ragnar Herlaugsson – 1: Blodsverdet, utgitt av Bladkompaniet
 1984: Ravn 2: Vargvinter, utgitt av Bladkompaniet 
 1984: Ravn 3: Terpalas glemte kilder, utgitt av Bladkompaniet 
 1985: Ravn 4: Sagnet om de røde nøkkerosene , utgitt på eget forlag
 1986: Trollsvans 1 – Småtroll på eventyr, julehefte, manus sammen med dattera Lina Cecilia Kretz, utgitt i heftene Trollsvans og det mystiske bergtrollet og Skogtrollet året etter

Referanser

Eksterne lenker 

 Kort omtale i Morten Harpers Tegneserien i og utenfor rutene. 2 : Tegneseriens triangel (1997), side 215
 Lambiek Comiclopedia om Terje André Kretz

Norske tegneserieskapere
Fødsler i 1944
Yedikule

Yedikule, «De syv tårns borg», ligger rett ved den theodosianske mur (tyrkisk Teodos II. Suru). Den er del av et stort festningsanlegg, bygd tidlig på 400-tallet under keiser Theodosius II, en mur på ca 20 kilometer i Istanbul.

Borgen ligger rett ved muren. Den er dels av bysantinsk, dels av osmansk, opprinnelse. Tårnene er sammenknyttet med tykke murer. Osmanene benyttet den som fengsel, skattkammer og rettersted. Det mest kjente henrettelsesoffer i Yedikule var den attenårige sultan Osman II, som ble kvalt i et av tårnene den 20. mai 1622.

Yedikule er også navn på den tilliggende bydel av Fatih,

Litteratur 
 Leslie Brubaker: «Topography and public space in Constantinople». I: Mayke de Jong, Francis Theuws (utg.): Topographies of power in the early Middle Ages. Brill, Leiden 2001 (Transformation of the Roman World Bd. 6), ISSN 1386-4165.

Eksterne lenker 
 

Istanbul
Verdensarven i Tyrkia
Festninger i Tyrkia
Fengsler
Bydeler i Fatih
Bugzilla

Bugzilla er et Web-basert allsidig feilrapporteringssystem (bugtracker) og testverktøy som opprinnelig ble lagd og brukt av Mozilla-prosjektet, og som er lisensiert med Mozilla Public License.

Programvaren ble publisert som åpen kildekode av Netscape Communications i 1998, forløperen til Mozilla-prosjektet, og har siden blitt tatt ibruk av en serie organisasjoner som et feilsporingssystem for programvare som er basert på åpen og lukket kildekode og proprietære og åpne prosjekter. Blant annet er Bugzilla brukt av Mozilla Foundation, Wikimedia Foundation, WebKit, NASA, Yahoo!, GNOME, KDE, Apache Software Foundation, Red Hat and Novell.

Referanser

Eksterne lenker 
 
 

Programvare fra 1998
Fri kryssplattform programvare
Gbadolite

Gbadolite er en by i provinsen Nord-Ubangi i den nordlige delen av Den demokratiske republikken Kongo. Den hadde et innbyggertall (pr. 2004) på cirka 113.000. Byen ligger ved bredden av Ubangifloden, like sør for grensen til Den sentralafrikanske republikk.

Den er tidligere president Joseph Mobutus hjemby, den by hans forfedre stammet fra. I sine siste år som president i Zaire bodde han der.

Mobutu Sese Seko 
Gbadolite var en landsby frem til Mobutu Sese Seko kom til makten i landet. Fra 1970-årene og fremover sørget han for store byggearbeider og gjorde landsbyen om til sete for regjeringen ved siden av hovedstaden Kinshasa. Her ble det ikke bare bygd palasser for ham selv og hans familie, men alle landets departementer fikk bygninger her - skjønt i mindre målestokk enn i hovedstaden. Slik kunne Gbadolite fungere som regjeringssenter.

Mobutu bygde dessuten tre palasser i Gbadolite, som dermed raskt fikk tilnavnet urskogens Versailles:
 Det store palass har tre etasjer, prydet med marmor og jade. Det ble brukt for offentlige tilstelninger.
 Mobutus private residens, bygd i Gaudí-stil.
 Et palass inspirert av kinesiske pagoder, bygd av kinesere.

Palassanleggene var overdådige. Det ble bygd en palasskirke med et kirkeorgel bygget av brødrene Oberlinger, et mindre amfiteater, to svømmebasseng med utsikt mot elven Ubangi, og store parkanlegg med fontener.

Byen fikk også:

 en flyplass med en liten terminal (med forgylt kuppel), med flystripe som kunne ta imot Concorde-fly (Mobutu chartret av og til en Concorde).
 to kraftverk; hvorav ett var et vannkraftverk
 et sykehus med tyske leger
 en firefelts boulevard med gatebelysning, fra byens sentrum og til palassene
 et motell
 en stor farm med europeisk kveg, drevet av sveitsere

Etter Mobutus flukt i 1997 ble Gbadolite plyndret av opprørssoldater.

Litteratur
 

Byer i Den demokratiske republikken Kongo
Paul Goodison

Paul Goodison (født 29. november 1977) er en britisk seiler som spesialiserer seg i laser. I Sommer-OL 2012 i London representerte han landet sitt og ble nummer 7. Under Sommer-OL 2008 i Beijing tok han gull i samme båttype.

Referanser

Eksterne lenker 
 

Britiske seilere
Olympiske mestere for Storbritannia
Deltakere for Storbritannia under Sommer-OL 2004
Seilere under Sommer-OL 2004
Deltakere for Storbritannia under Sommer-OL 2008
Seilere under Sommer-OL 2008
Medaljevinnere under Sommer-OL 2008
Deltakere for Storbritannia under Sommer-OL 2012
Seilere under Sommer-OL 2012
Fødsler i 1977
Olympiske medaljevinnere i seiling
Ai (kvinnenavn)

Ai (japansk: 愛 eller 藍, kinesisk: 爱 eller 蔼) er et japansk og kinesisk kvinnenavn. Navnet er mest utbredt i Japan.

Etymologi
Det japanske navnet Ai er dannet av 爱 «kjærlighet, hengivenhet» eller 蓝 «indigo». Det kinesiske navnet Ai er dannet av 爱 «kjærlighet, hengivenhet» eller 蔼 «vennlig».

Ai er også et maorisk mannsnavn som betyr «skapelse».

Utbredelse

|}

Kjente personer med navnet
Personene i listen er ordnet kronologisk etter fødselsår.
 Ai Sugiyama (f. 1975), japansk tennisspiller 
 Ai (sanger) (f. 1981), japansk hiphop-sanger 
 Ai Otsuka (f. 1982), japansk popsanger 
 Ai Miyazato (f. 1985), japansk golfspiller
 Ai Takahashi (f. 1986), japansk popsanger 
 Ai Fukuhara (f. 1988), japansk bordtennisspiller
 Ai Kago (f. 1988), japansk popsanger 
 Ai Kawashima, japansk popsanger
 Ai Shibata, japansk svømmer 
 Ai Bando, japansk stemmeskuespiller 
 Ai Nonaka, japansk stemmeskuespiller 
 Ai Orikasa, japansk stemmeskuespiller 
 Ai Maeda, japansk stemmeskuespiller 
 Ai Shimizu, japansk stemmeskuespiller  
 Ai Iijima, japansk mediapersonlighet
 Ai Kato, japansk skuespiller og modell 
 Ai Maeda, japansk modell og skuespiller
 Ai Morinaga, japansk tegner 
 Ai Tominaga, japansk modell og skuespiller 
 Ai Yazawa, japansk tegner

Referanser

Eksterne lenker

Kvinnenavn
We Came As Romans

We Came as Romans er et amerikansk band fra Michigan. Bandet ble etablert i 2005. I 2008 ga de ut EP-en, Dreams, og i 2009 kom deres første album To Plant a Seed.

Medlemmer

nåværende medlemmer
Dave Stephens – Vokalist, (2005–nå)
Joshua Moore – Gitar, (2005–nå)
Lou Cotton – Gitar (2006–nå)
David Puckett – Trommer (2017–nå)
Andy Glass – Bassgitar (2006–nå)

tidligere medlemmer
Kyle Pavone – Clean Vocals, keyboard, synthesizer (2005–2018)
Chris Moore – Vokalist (2007–2008)
Mark Myatt – Vokalist (2005–2007)
Larry Clark – Vokalist (2007–2008)
Jonny Nabors – Bassgitar (2005)
Sean E. Daly – Bassgitar (2005–2006)
Sean N. Zelda – Trommer (2005–2006)
Eric Choi – Trommer (2006–2016)

Diskografi
Studioalbum
 To Plant a Seed (2000)
 Understanding What We've Grown to Be (2011)
 Tracking Back Roots (2013)
 We Came as Romans (2015)
 Cold Like War (2017)
EP
 Dreams (EP) (2008)
 Demonstrations (2008)

Eksterne lenker 
 

Band etablert i 2005
2005 i USA
Kent Valio

Kent Joachim Valio (født 6. april 1972) er en samisk medieperson, første gang ansatt i Norsk rikskringkasting i 1994 da han var stuntreporter i TV-programmet Kakaos TV-show.

Utdanning og arbeid 
Valio har en mastergrad i ledelse (økonomi, internkommunikasjon og PR) fra Handelshøyskolen BI (2010) og en cand.mag. grad (statsvitenskap, journalistutdanning, samisk språk og historie) fra Universitetet i Nordland (1999). Valio var frilansjournalist allerede mens han gikk på videregående skole, og også mens han studerte samisk språk og senere samisk historie (1989-1992).Han var fast ansatt i den samiske avisa Sámi Áigi (1992-1994), mens han tok journalistutdanningen og arbeidet som PR-rådgiver i en kort periode, mens han tok sin mastergrad (2009-2010).

Valio var redaksjonssjef i NRK Sápmi da de nordisk-samiske TV-nyhetene (Ođđasat) ble startet i 2001 og var også programmets første mannlige programleder/vaktsjef. Valio har vært journalist, videoreporter, vaktsjef, nyhetsredaktør og prosjektsjef i NRK Sápmi. Han har også fungert som sjef for NRK Sápmi i kortere perioder.
I 2006 laget Kent Valio to dokumentarer om overgrepene i Kautokeino, sammen med Håkon Haugsbø i NRK Brennpunkt.

Priser 
For sitt arbeid i NRK, har Valio vunnet fire journalistpriser:
 Den samiske journalistprisen for 2004
 Årets journalist i Finnmark 2007
 NRK Sami Radios journalistpris 2007 for programmer om overgrepssakene fra Kautokeino

Referanser

Eksterne lenker 
 NRK Kautokeino-oppgjøret del 1 
 NRK Kautokeino-oppgjøret del 2
 ''Der joik er synd. Kronikk av Kent Valio hos nrk.ytring 18.10.2013

Norske redaktører
Norske journalister
Ansatte i NRK
Fødsler i 1972
Eduard Skornjakov

Eduard Skornjakov (russisk: Эдуард Михайлович Скорняков; født 16. oktober 1980) er en russisk seiler som spesialiserer seg i finnjolle. Under Sommer-OL 2012 i London representerte han landet sitt, der han ble nummer 17.

Referanser

Eksterne lenker 
 

Russiske seilere
Deltakere for Russland under Sommer-OL 2012
Seilere under Sommer-OL 2012
Deltakere for Russland under Sommer-OL 2008
Seilere under Sommer-OL 2008
Fødsler i 1980
Greg Douglas

Greg Douglas (født 25. juni 1990) er en canadisk seiler som spesialiserer seg i finnjolle. Under Sommer-OL 2012 i London representerte han landet sitt, der han ble nummer 15.

Referanser

Eksterne lenker 
 

Canadiske seilere
Deltakere for Barbados under Sommer-OL 2008
Seilere under Sommer-OL 2008
Deltakere for Canada under Sommer-OL 2012
Seilere under Sommer-OL 2012
Vasilij Žbogar

Vasilij Žbogar (født 4. oktober 1975) er en slovensk seiler som spesialiserer seg i finnjolle. Under Sommer-OL 2012 i London representerte han landet sitt, der han ble nummer 6. Han tok sølv under Sommer-OL 2008 og bronse under Sommer-OL 2004 i laser.

Referanser

Eksterne lenker 
 
 

Slovenske seilere
Deltakere for Slovenia under Sommer-OL 2000
Seilere under Sommer-OL 2000
Deltakere for Slovenia under Sommer-OL 2004
Seilere under Sommer-OL 2004
Medaljevinnere under Sommer-OL 2004
Deltakere for Slovenia under Sommer-OL 2008
Seilere under Sommer-OL 2008
Medaljevinnere under Sommer-OL 2008
Deltakere for Slovenia under Sommer-OL 2012
Seilere under Sommer-OL 2012
Deltakere for Slovenia under Sommer-OL 2016
Seilere under Sommer-OL 2016
Fødsler i 1975
Medaljevinnere under Sommer-OL 2016
Olympiske medaljevinnere i seiling
Sollicitudo omnium ecclesiarum

Sollicitudo omnium ecclesiarum var en pavelig bulle gitt  7. august 1814 av pave Pius VII, som gjenopprettet Jesu selskap (jesuittene) etter ordens oppløsning ved Klemens XIV bulle Dominus ac Redemptor i 1773. Dermed fullførte han den gjenopprettelsen av ordenen som han hadde innledet tidlig i sitt pontifikat. 

Dette var bare ett av mange tiltak som bidro til å forsterke den katolske kirkes og pavedømmets stilling, og overvinne de skader som opplysningstidens eksesser hadde påført.

Pius VII hadde tidligere, med det pavelige skriv Catholicae Fidei (7. mars 1801) approbert jesuittordenens eksistens i Russland. Samme år godtok han også jesuittenes virke i kongedømmet Napoli.

Den 7. august 1814 celebrerte pave Pius VII den hellige messe i kirken Il Gesù i Roma, den kirke som i flere hundre år hadde vært jesuittenes hovedkirke. Ved avslutningen lot han bullen opplese, og dermed gjenopprettet han jesuitterordenen globalt. I bullen ble også pater Tadeusz Brzozowski, ordenens superior i Russland, den gjenopprettede ordens generalsuperior. Han var i Russland, men ble nektet utreise for å etablere seg i Roma, og døde i Polotsk i 1820.

Vi innvilger og gir vår kjæreste sønn og prest Tadeusz Brzozowski, nå generalsuperior for Jesu Selskap, og til andre rettmessig bemyndiget av ham, alle nødvendige og passende fullmakter, etter vård og den apostoliske stols for godt befinnende, slik at måtte i alle nevnte stater og jurisdiksjoner lovlig og fritt ta i mot og akseptere alle og enhver som søker å bli tatt opp i og bli inkorporert i den regulære orden i Jesu selskap.

Eksterne lenker 
 Bullen i latinsk original  (lest 7. august 2014)
 Bullen i engelsk oversettelse  (lest 7. august 2014)
 Bullen i italiensk oversettelse (MS Word; 119 kB)

Pavelige buller
Verk fra 1814
Jesuittordenen
Winterthur

Winterthur (fransk Winterthour) er med ca. 105.000 innbyggere den sjette største by i Sveits. Byen er den nest største by i kantonen Zürich.

Winterthur var tidligere en betydelig industriby, men er nå mer kjent som utdannelses- og kulturby. Byen har 16 museer og gamlebyen er det største gågateområde i Sveits. Jernbanestasjonen har den tredje største togfrekvens i Sveits. 15 kilometer sørvest for byen ligger Zürich lufthavn.

Referanser

Eksterne lenker 
 

Byer i Sveits
Zürich (kanton)
Diego González

Diego González (født 24. september 1987) er en chilensk seiler som spesialiserer seg i 470. Under Sommer-OL 2012 i London representerte han landet sitt, der han ble nummer 27.

Referanser

Eksterne lenker 
 

Chilenske seilere
Deltakere for Chile under Sommer-OL 2012
Seilere under Sommer-OL 2012
Fødsler i 1987
Jaguar Land Rover

Jaguar Land Rover Automotive PLC er en britisk bilfabrikant med hovedkontor i Coventry i England. Selskapet produserer biler av merkene Jaguar og Land Rover.

Jaguar Land Rover ble stiftet i 2008 da Tata Motors kjøpte produksjonen fra Ford Motor Company.

Eksterne lenker
 

Etableringer i 2008
Tata
Britiske bilprodusenter
Agnes Hiorth

Agnes Hiorth (født 5. mai 1899 i Christiania, død 30. november 1984 i Oslo) var en norsk maler. Hun er mest kjent som portrettmaler, og malte en rekke representasjonsportretter av den norske kongefamilien. Hun har blitt beskrevet som en nyimpresjonistisk maler, og er representert blant annet i Nasjonalgalleriet, Stortinget, Regjeringskvartalet, Oslo rådhus, Det kongelige slott, Nationaltheatret, Nobelinstituttet, Universitetet i Oslo og Fredspalasset i Haag.

Bakgrunn og arbeid 

Hun studerte under malerne Harald Brun og Pola Gauguin og ved Statens kunstakademi under Axel Revold og Georg Jacobsen. Hun debuterte på Statens høstutstilling i 1922 med landskapsmaleriet «Vår i Bærum». Hun er blant annet representert med åtte arbeider i Nasjonalgalleriet, med et portrett av kong Haakon VII (1948) i Oslo rådhus, med et portrett av daværende kronprins Olav (1948) i Oslo Militære Samfund og med et portrett av Einar Gerhardsen (1969) i Regjeringskvartalet. Videre kan nevnes hennes portretter av kronprinsesse Märtha (1957) og daværende prins Harald (1950). Hun har også malt en rekke kunstnerportretter, herunder portretter av Nini Roll Anker, Fartein Valen og Olav Duun.

Det finnes et selvportrett fra 1957, og hun ble også portrettert av Halvdan Holbø (1936, Nasjonalgalleriet), Gerda Knudsen (1939, Nasjonalgalleriet) og Else Christie Kielland (ca. 1957).

Portretter 
 Nini Roll Anker, 1937, H. Aschehoug & Co., Oslo
 Olav Duun, 1939
 Kristine Bonnevie, 1940, UiO
 Adam Hiorth, 1943, BKM
 Kong Haakon VII, 1948, Oslo rådhus
 Kronprins Olav, 1948, Oslo Militære Samfund
 Fartein Valen, 1948, Riksgalleriet og Stavanger faste galleri
 Prins Harald, 1950, Smestad skole, Oslo
 Ragna Wettergreen, 1951 Nationaltheatret
 Kronprinsesse Märtha, 1957, Det kgl. Slott
 Kristian Schjelderup, 1960, Hamar domkirke
 Gerd Grieg, 1965, Nationaltheatret
 Einar Gerhardsen, 1969, Regjeringsbygningen
 Bernhard Paus, 1970, Den Norske Frimurerordens stamhus
 Anne Holtsmark, 1970, UiO
 Odd Hassel, 1972, UiO

Referanser 

Norske malere
Kvinnelige malere
Fødsler i 1899
Dødsfall i 1984
Arendalsuka

Arendalsuka er en norsk politisk festival som arrangeres i Arendal hver sommer. Arendalsuka ble etablert i 2012 med inspirasjon fra Almedalsuken i Sverige.
Almedalsveckan fikk sin start da Olof Palme talte til folket fra et lasteplan i Almedalsparken i Visby før riksdagsvalget i 1968. I mer enn 50 år har Almedalsveckan vært en viktig møteplass for alle samfunnsaktører i Sverige.

Å få på plass en norsk variant av Almedalsveckan var snakket om i mange sammenhenger, med ujevne mellomrom, i en årrekke. Ideen ble til handling da arendalitten Kai Krüger Henriksen og kristiansanderen Per Høiby i 2008 luftet tanken om en slik uke i Norge. Begge to var på den tiden knyttet til firmaer med interesser i Sverige. I 2010 foreslo de å legge et slikt arrangement til Arendal.

Fylkesmann Øystein Djupedal, redaktør Stein Gauslaa og styreleder i First House, Leif Monsen, ble raskt involvert i planleggingen. Med disse som styringsgruppe ble det konkrete arbeidet med å arrangere Arendalsuka 2011 igangsatt.

Arendalsuka ble startet som et privat initiativ med hjelp av sponsorer. Prinsippene bak Arendalsuka har hele tiden vært at Arendalsuka skal være åpen for alle, arrangementene skal være gratis, det er ikke tillatt å verve medlemmer eller selge produkter.  

Øystein Djupedal var til 2019 leder for programkomiteen. Fra 2019 er Harald Stanghelle leder for programkomiteen. Alle de store norske politiske partiene er nå deltagere. Arrangementet har vokst kraftig og august 2019 inneholdt programmet mer enn 1200 arrangementer og 200 stands. Til sammenlikning var det i 2016 totalt 597 arrangementer og 159 stands. 

Arendalsuka preges av seminarer, debatter mellom politikere og fagfolk og at interessorganisasjoner, politiske partier, veldedige organisasjoner og statlige etater presenterer seg. Men partilederdebatten får størst medieoppmerksomhet. Hvert år sendes det en direkte partilederdebatt fra Arendal hvor kjente politikere diskuterer nyheter og politikk. 

Arendalsuka er ikke unikt i Skandinavia, Danmark har sitt Folkemøde på Bornholm (siden 2011) og Sverige har hatt Almedalsuken på Gotland siden 1968.

Referanser

Litteratur
 «Lobbyistenes festuke», fra Aftenposten 18. august 2016

Eksterne lenker
 

Politikk i Arendal
Norsk politikk
Festivaler i Agder
Etableringer i 2012
Brannfly

Brannfly er en flyvemaskin som er konstruert, ombygget eller spesialutstyrt for bekjempelse av ildebrann. Brannfly kan være fly med tanker hvor man pumper inn vann, amfibiefly som tar inn vann ved kontakt med vannoverflaten i fart, eller helikoptere med vannposer hengende under.

Brannfly har kapasitet til å dynke områder med store mengder vann og kjemikalier, som branndempende skum og geléaktig substanser som egner seg særlig til bekjempelse av skogbranner.

Referanser

Litteratur 
 Keijsper, Gerard (juli 2008): «Water-Bombers Required!» i: Air Forces Monthly, London: Key Publishing.
 Marsaly, Frederic & Pretat, Samuel (mai 2012): «Bombardiers d'eau Canadair Scoopers» i: Editions Minimonde76, ISBN 9-782954-181806.
 Jendsch, Wolfgang: Aerial Firefighting, om internasjonal brannbekjempelse fra luften.
 Pickler, Ron & Milberry, Larry (1995): Canadair: The First 50 Years, Toronto: CANAV Books, ISBN 0-921022-07-7.

Eksterne lenker 
 
 «The Effectiveness and Efficiency of Aerial Firefighting in Australia», Bushfirecrc
 Fixed-wing gallery, Wildlandfire.com
 Wildfire News
 Bambi Bucket Systems

Luftfartøytyper
Brannvern